
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2432 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Διατμηματικού Προγράμματος Με¬ 
ταπτυχιακών Σπουδών (Δ.Π.Μ.Σ.) με τίτλο «Επι¬ 
στήμη Δεδομένων», των Τμημάτων Πληροφο¬ 
ρικής και Στατιστικής της Σχολής Επιστημών και 
Τεχνολογίας της Πληροφορίας του Οικονομικού 
Πανεπιστημίου Αθηνών. 

2 Επανίδρυση Προγράμματος Μεταπτυχιακών 
Σπουδών του Τμήματος Πολιτικής Επιστήμης και 
Δημόσιας Διοίκησης του Εθνικού και Καποδιστρι- 
ακού Πανεπιστημίου Αθηνών με τίτλο «Πολιτική 
Επιστήμη και Κοινωνιολογία», «ΡοΙίΐώθΙ δείθπεθ 
3πά δοαοίοςγ». 

3 Επανίδρυση Προγράμματος Μεταπτυχιακών 
Σπουδών του Τμήματος Εκπαίδευσης και Αγωγής 
στην Προσχολική Ηλικία του Εθνικού και Καποδι- 
στριακού Πανεπιστημίου Αθηνών με τίτλο «Ειδική 
Αγωγή - 5ρθαθΙ ΕάυεΒΐίοη». 

4 Ίδρυση Προγράμματος Μεταπτυχιακών Σπουδών 
του Τμήματος Μουσικών Σπουδών του Εθνικού 
και Καποδιστριακού Πανεπιστημίου Αθηνών με 
τίτλο «Μουσική Τεχνολογία και σύγχρονες πρα¬ 
κτικές» | "Μυείε ΤθεΓιηοΙοςγ 3πά (Ιοηΐθΐηροΐ'31'γ 
ΡΓ30ΐίεθ5". 


ΑΠΟΦΑΣΕΙΣ 

Αριθμ. 4078 _ (1) 

Επανίδρυση Διατμηματικού Προγράμματος Με¬ 
ταπτυχιακών Σπουδών (Δ.Π.Μ.Σ.) με τίτλο «Επι¬ 
στήμη Δεδομένων», τωνΤμημάτων Πληροφορι¬ 
κής και Στατιστικής της Σχολής Επιστημών και 
Τεχνολογίας της Πληροφορίας του Οικονομικού 
Πανεπιστημίου Αθηνών. 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αριθμ. Συνεδρίασης 11 η/17.4.2018) 

Λαμβάνοντας υπόψη: 

1. τις διατάξεις του ν. 4485/2017 «Οργάνωση και λει¬ 
τουργία της ανώτατης εκπαίδευσης, ρυθμίσεις για την 


έρευνα και άλλες διατάξεις» (Α' 114) και ιδίως το άρθρο 
32, 

2. τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος» όπωςτροποποιήθηκε και ισχύει, 

3. την εισήγηση του Τμήματος Πληροφορικής της Σχο¬ 
λής Επιστημών και Τεχνολογίας της Πληροφορίας του 
Οικονομικού Πανεπιστημίου Αθηνών όπως αυτή δια¬ 
μορφώνεται από τα αποσπάσματα πρακτικών των απο¬ 
φάσεων της Συνέλευσής του (συνεδρίες 6η/14.2.2018 
και 7 η/21.3.201 8), 

4. την εισήγηση τουΤμήματοςΣτατιστικήςτηςΣχολής 
Επιστημών και Τεχνολογίας της Πληροφορίαςτου Οικο¬ 
νομικού Πανεπιστημίου Αθηνών όπως αυτή διαμορφώ¬ 
νεται από το απόσπασμα πρακτικών της απόφασης της 
Συνέλευσής του (συνεδρία 10η/15.2.2018), 

5. το Ειδικό Πρωτόκολλο Συνεργασίας (Ε.Π.Σ.) μεταξύ 
των συνεργαζόμενων Τμημάτων, 

6. την 2243/2.4.2018 εισήγηση της Επιτροπής Μετα¬ 
πτυχιακών Σπουδών του Οικονομικού Πανεπιστημίου 
Αθηνών, 

7. το 1343/5.7.2012 έγγραφο της Α.ΔΙ.Π., από το οποίο 
προκύπτει ότι έχει ολοκληρωθεί η εξωτερική αξιολόγηση 
τουΤμήματος Πληροφορικής της Σχολής Επιστημών και 
Τεχνολογίας της Πληροφορίας του Οικονομικού Πανε¬ 
πιστημίου Αθηνών, 

8. το 1526/26.5.2014 έγγραφο της Α.ΔΙ.Π., από το οποίο 
προκύπτει ότι έχει ολοκληρωθεί η εξωτερική αξιολόγηση 
του Τμήματος Στατιστικής της Σχολής Επιστημών και 
Τεχνολογίας της Πληροφορίας του Οικονομικού Πανε¬ 
πιστημίου Αθηνών, 

9. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, 

10. την 92531 /Ζ1 /6.6.2018 έγκριση δημοσίευσης στην 
Εφημερίδα της Κυβερνήσεως της ανωτέρω απόφασης 
από τον Υπουργό Παιδείας και Θρησκευμάτων, αποφα¬ 
σίζει: 

την επανίδρυση του Διατμηματικού Προγράμματος 
Μεταπτυχιακών Σπουδών (Δ.Π.Μ.Σ.) με τίτλο «Επιστήμη 
Δεδομένων», τίτλος στα αγγλικά (Μβϊϊθγ οί 5είθπεθ (Μ5ε) 
ίπ Θ3ΐ3 5είθπεθ) από το ακαδημαϊκό έτος 2018-2019, το 

οποίο οργανώνεται από το Τμήμα Πληροφορικής και το 
Τμήμα Στατιστικής της Σχολής Επιστημών καιΤεχνολο- 
γίαςτης Πληροφορίαςτου Οικονομικού Πανεπιστημίου 
Αθηνών σύμφωνα με τις κείμενες διατάξεις. 

Άρθρο 1 

Γνωστικό Αντικείμενο 

Το Διατμηματικό Πρόγραμμα Μεταπτυχιακών Σπου¬ 
δών (Δ.Π.Μ.Σ.) με τίτλο «Επιστήμη Δεδομένων» έχει ως 
γνωστικό αντικείμενο τη διεπιστημονική περιοχή της 
Επιστήμης Δεδομένων. 

Άρθρο 2 

Τίτλος Απονεμόμενου Διπλώματος - Ειδικεύσεις 

Το Διατμηματικό Πρόγραμμα Μεταπτυχιακών Σπου¬ 
δών απονέμει Δίπλωμα Μεταπτυχιακών Σπουδών 
(Δ.Π.Μ.Σ.) στην Επιστήμη Δεδομένων (Μ5ς ίπ ϋθΐθ 
δςίθπςθ). 

Άρθρο 3 

Κατηγορίες Πτυχιούχων που γίνονται δεκτοί 

Στο Δ.Π.Μ.Σ. γίνονται δεκτοί κάτοχοι τίτλου του πρώ¬ 
του κύκλου σπουδών ΑΕΙ, της ημεδαπής ή ομοταγών 
ιδρυμάτων της αλλοδαπής σύμφωνα με τις διατάξεις του 
άρθρου 34 του ν. 4485/2017, όπως αυτές εξειδικεύονται 
στον Κανονισμό Μεταπτυχιακών Σπουδών του Δ.Π.Μ.Σ.. 

Άρθρο 4 

Πιστωτικές Μονάδες - 

Πρόγραμμα Μαθημάτων 

1 .Το πρόγραμμα είναι εντατικό και πληροί τις προϋπο¬ 
θέσεις των διατάξεων της παραγράφου 3 του άρθρου 1 
της υπ'αριθμ. Φ5/89656/Β3 υπουργικής απόφασης (ΦΕΚ 
1466/τ.Β '/13.8.2007) που αφορά στην Εφαρμογή του 
Συστήματος Μεταφοράς και Συσσώρευσης Πιστωτικών 
Μονάδων. Το σύνολο των Πιστωτικών Μονάδων (ΠΜ) 
του Προγράμματος Μεταπτυχιακών Σπουδών στην Επι¬ 
στήμη Δεδομένων ανέρχεται σε εβδομήντα πέντε (75). 

2. Το πρόγραμμα διδασκόμενων και εξεταζόμενων 
μαθημάτων ορίζεται αναλυτικά ως εξής: 

α) Προπαρασκευαστικά μαθήματα - 2 εβδομάδων/20 
διδακτικών ωρών έκαστο 

Θεμελιώσεις Επιστήμης Υπολογιστών - Εουηάθΐίοηε 
οί (ΖοΓηρυΐθΐ· δείθηςθ 

Μαθηματικά για ϋ3ΐ3 5ςίθπςθ - ΜβϊΓι Γογ ϋ3ΐ3 δείοπεθ 

Στοιχεία Στατιστικής και πιθανοτήτων - ΕΙθιηθηΐε οί 
5ΐ3ΐϊ5ΐίς5 3ηά ΡΓ0030ίΙίΐγ. 

Η παρακολούθηση των μαθημάτων αυτών αποφασίζε- 
ται κατά περίπτωση από την Επιτροπή του ΠΜΣ αναλό- 
γωςτου εκπαιδευτικού υποβάθρου του κάθε εισακτέου 


β) Μαθήματα Βασικού Προγράμματος 
Ιο Εξάμηνο 


Τίτλος 

ΠΜ 

Διαχείριση Δεδομένων Μεγάλης Κλίμακας Εβι^θ 
5ς3ίθ ϋ3ΐ3 Μ3Π39θΐπθηΐ 

6 

Πιθανότητες και Στατιστική για Ανάλυση Δεδομέ¬ 
νων - ΡΓοΕοόίΙίΐγ 3πά 5ΐ3ΐϊ5ΐίς5 ίθΓ 03Ϊ3 3Π3ΐγ5Ϊ5 

6 


Πρακτική Επιστήμη Δεδομένων - Ρι·3ςΐίς3ΐ ϋ3ΐ3 
5ςίθπςθ 

6 

Οπτικοποίηση Δεδομένων και Επικοινωνία - ϋ3ΐ3 
νΪ5υ3ΐίζ3ΐίοη 3ηά ςοιπιηυηίςΒΐίοη 

6 

Αριθμητική Βελτιστοποίηση και Μεγάλης Κλίμακας 
Γραμμική Άλγεβρα - ΝυιηθίΊεΒΐ ΟρΙΪΓπίζΒΐίοη 3ηά 

13Γ9Θ 5ε3ΐθ ΙίΠΘΒΓ ΑΙ9Θ0Γ3 

6 

ΣΥΝΟΛΟ Π Μ 

30 


2ο Εξάμηνο 


Τίτλος 

ΠΜ 

Νομικά και ηθικά θέματα και θέματα πολιτικής 
στην Επιστήμη Δεδομένων - 1θ93ΐ, θϊΝοβΙ 3πά 
ροΙίςγ ίεευθε ίπ ά3ΐ3 εςίθπςθ 

3 

Μηχανική Μάθηση και Υπολογιστική Στατιστική 
- ΜΒςΜπθ Εθ3Γπίπ9 3πά (Ιοιηρυΐ3ΐίοη3ΐ 5ΐ3ΐΪ5ΐίς5 

7 

Τεχνολογία και Ανάλυση κειμένου-Τθχΐθΐ^ίηθθΓ- 
ίπ9 3ηά 3Π3ΐγΐίς5 

6 

Μαθήματα που αντιστοιχούν σε τουλάχιστον 

14Π Μ από τα παρακάτω: 


Συστήματα και τεχνικές για Μεγάλα Δεδομένα - Β 19 
ϋ 3 ΐ 3 5 γ 5 ΐθΐτ )5 3 ηά ΐθεήηίςυθε 

3 

Χρονοσειρές και Προβλέψεις - Τίιτίθ 5 θιίθ 5 3πά 
ΕθΓθς35ΐίπ9 ιπθΐίιοάε 

3 

Ανάκτηση δεδομένων - ΙηίοππΒΐίοπ ΓθΐΐΊθνΒΐ 

3 

Μπευσιανή στατιστική και προσομοίωση - Β3γθ5- 
ί3Π 5ΐ3ΐί5ΐίς5 3ηά 5ίιπυΐ3ΐίοη ιτίθΐΓιοάε 

6 

Επιστήμη δεδομένων στο Μάρκετινγκ - Μ3ΐ1<θΐίη9 
ϋ3ΐ3 5ςίθπςθ 

3 

Προχωρημένη Διαχείριση Μεγάλων Δεδομένων 
και Ροών - ΑάνΒπςθά Εβι^θ 5ε3ίθ ϋ3ΐ3 3πά 5 ϊγθ3ιπ 
Μ 3Π39θΐπθηΐ 

6 

Χρηματοοικονομικά Πληροφοριακά Συστήματα - 
ΡίηΒπεώΙ Ιηίοηπ3ΐίοη δγεΐθΐηε 

3 

Επιστήμη δεδομένων και βελτιστοποίηση για διοί¬ 
κηση λειτουργιών - ϋ3ΐ3 εείθίτεθ 3πά ορίίηπίζΒΐίοπ 
ίθΓ ΟρθΓΒΐίοηε Γη3Π39ΘΙΠθηΐ 

5 

Επιστήμη Δεδομένων για βιολογία - ϋ3ΐ3 5ςίθπςθ 

ίθΓ 0ίθΙθ9Υ 

6 

Επιστήμη δεδομένων για ιατρική - ϋ3ΐ3 5είθπεθ 
Γογ ιπθάίείηθ 

3 

Στατιστικές μέθοδοι για μεγάλα δεδομένα - 5ΐ3ΐΪ5- 
ΐίςθΙ ιπθΐίιοςίε Γογ Β 19 ά3ΐ3 

3 

Εξόρυξη δεδομένων - Θβϊβ ιπίηίη9 

6 

Βελτιστοποίηση - ΟρΐΪΓπίζΒΐίοη 

5 

Προχωρημένη μηχανική μάθηση για μεγάλα δε¬ 
δομένα - ΑάνΒπεθά ΜΒεΜπο Εθ3Γπίη9 Γογ όί9 ά3ΐ3 

3 

Επιμέλεια Δεδομένων - ϋ3ΐ3 ςυΓΒΐίοη 

3 

ΣΥΝΟΛΟ Π Μ 

30 

Θερινοί Μήνες 


Εκπόνηση Διπλωματικής Εργασίας 


15 


ΓΕΝΙΚΟ ΣΥΝΟΛΟ ΠΜ: 75 

3. Τροποποίηση του προγράμματος μαθημάτων και 
ανακατανομή μεταξύ των εξαμήνων μπορεί να γίνει με 
αποφάσεις των αρμοδίων οργάνων σύμφωνα με τον 
Κανονισμό Μεταπτυχιακών Σπουδών. 

4. Το παραπάνω Πρόγραμμα παρέχεται και ως Μερικής 
Φοίτησης. Η ανακατανομή των μαθημάτων στο Πρό¬ 
γραμμα Μερικής Φοίτησης γίνεται με αποφάσεις των 
αρμοδίων οργάνων και θα περιλαμβάνεται στον Κανο¬ 
νισμό Μεταπτυχιακών Σπουδών του Δ.Π.Μ.Σ.. 


Άρθρο 5 

Γλώσσα Διεξαγωγής 

Η γλώσσα διδασκαλίας των μαθημάτων είναι η Αγγλική 
με δυνατότητα προσφοράς τους και στην Ελληνική. 


Άρθρο 6 

Χρονική διάρκεια φοίτησης 
Η χρονική διάρκεια για το Πρόγραμμα Πλήρους Φοίτη¬ 
σης είναι δώδεκα (12) μήνες, στην οποία περιλαμβάνο¬ 
νται δύο (2) εξάμηνα σπουδών και ο χρόνος εκπόνησης 
της διπλωματικής εργασίας. 

Η χρονική διάρκεια για το Πρόγραμμα Μερικής Φοίτη¬ 
σης προσαυξάνεται εκείνης του Προγράμματος Πλήρους 
Φοίτησης κατά δύο (2) εξάμηνα σπουδών. Τα εξάμηνα 
σπουδών νοούνται σύμφωνα με την παρ. 5 του άρθρου 
33 του ν. 4009/2011. 


Άρθρο 7 

Αριθμός Εισακτέων 

Ο αριθμός εισακτέων στο ΠΜΣ ορίζεται κατ'ανώτατο 
όριο στους σαράντα πέντε (45) μεταπτυχιακούς φοιτη¬ 
τές κατ' έτος για το πρόγραμμα πλήρους φοίτησης και 
σαράντα πέντε (45) μεταπτυχιακούς φοιτητές κατ' έτος 
για το πρόγραμμα μερικής φοίτησης. 

Άρθρο 8 

Τέλη Φοίτησης 

Τα τέλη φοίτησης για την παρακολούθηση του Προ¬ 
γράμματος ορίζονται σε έξι χιλιάδες ευρώ (€6.000) για 
το πρόγραμμα πλήρους φοίτησης και σε επτά χιλιάδες 
πεντακόσια ευρώ (€ 7.500) για το πρόγραμμα μερικής 
φοίτησης. 

Άρθρο 9 

Διάρκεια Λειτουργίας 

Το Διατμηματικό Πρόγραμμα Μεταπτυχιακών Σπου¬ 
δών θα λειτουργήσει μέχρι το ακαδημαϊκό έτος 2028- 
2029. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. απόφ. 723/30.5 .2018 (2) 

Επανίδρυση Προγράμματος Μεταπτυχιακών 
ΣπουδώντουΤμήματος Πολιτικής Επιστήμης και 
Δημόσιας Διοίκησης του Εθνικού και Καποδιστρι- 
ακού Πανεπιστημίου Αθηνών με τίτλο «Πολιτική 
Επιστήμη και Κοινωνιολογία», «ΡοΙίΙϊςΒΐ 5οϊθηςθ 
3πά 5οςίοΙθ9γ». 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ'αριθμ. 163204/Ζ1 /29.9.2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ' αριθμ. 216772/Ζ1/8.12.2017 υπουργική 
απόφαση (ΦΕΚ 4334/12.12.2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521/2018 «Ίδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ Α'38). 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Το π.δ. 85/31.5.2013 (ΦΕΚ Α' 124) «Ιδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189, τ.Α', 2.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Τα ΦΕΚ ίδρυσης και τροποποίησης του ΠΜΣ: ΦΕΚ 
55, τ.Β', 28.1.1994, ΦΕΚ 298, τ.Β', 17.4.1995, ΦΕΚ 738, 
τ.Β', 25.8.1997, ΦΕΚ 673, τ.Β', 3.7.1998, ΦΕΚ 575, τ.Β', 
12.5.2003, ΦΕΚ 2156, τ.Β', 6.8.2014. 

10. Το απόσπασμα πρακτικού της Συνέλευσης του Τμή¬ 
ματος Πολιτικής Επιστήμης και Δημόσιας Διοίκησης του 
ΕΚΠΑ (συνεδρίαση 27.3.2018). 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (4η συνεδρίαση 2.4.2018). 

12. Το απόσπασμα πρακτικού της Συγκλήτου του ΕΚΠΑ 
(13η συνεδρίαση 4.4.2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία Προγράμματος Μετα¬ 
πτυχιακών Σπουδών τουΤμήματος Πολιτικής Επιστήμης 
και Δημόσιας Διοίκησης του ΕΚΠΑ, με τίτλο «Πολιτική 

Επιστήμη και Κοινωνιολογία», «Μ.5ς. ΡοΙίΐίςβΙ δςίοηςθ 
3πά 5οςίοΙθ9Υ», από το ακαδημαϊκό έτος 2018 - 2019, 
ως ακολούθως: 

Άρθρο 1 

Γενικές διατάξεις 

Το Τμήμα Πολιτικής Επιστήμης και Δημόσιας Διοίκη¬ 
σης της Σχολής Οικονομικών και Πολιτικών Επιστημών 
του Εθνικού και Καποδιστριακού Πανεπιστημίου Αθηνών 
θα οργανώσει και θα λειτουργήσει από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Πολιτική Επιστήμη και Κοινωνιολογία», 
σύμφωνα με τις διατάξεις της απόφασης αυτής και τις 
διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) Πο¬ 
λιτική Επιστήμη και Κοινωνιολογία έχει ως αντικείμενο 
την Πολιτική Επιστήμη και την Κοινωνιολογία. 

Σκοπός του ΠΜΣ είναι: 

Η παροχή μεταπτυχιακών σπουδών υψηλού επιπέδου 
στο χώρο της πολιτικής επιστήμης, της κοινωνιολογίας 
και ευρύτερα των κοινωνικών επιστημών. Πιο συγκεκρι¬ 
μένα το πρόγραμμα παρέχει εξειδικευμένη εκπαίδευση 
στους τομείς της μελέτης και ανάλυσης των πολιτικών 
συστημάτων και θεσμών, της πολιτιστικής και κοινωνικής 
θεωρίας, της συγκριτικής πολιτικής, της κοινωνιολογίας, 
της μελέτης και ανάλυσης των κρατικών πολιτικών, της 
μελέτης των έμφυλων σχέσεων, καθώς και, σε άλλους 
επιμέρους τομείς της πολιτικής επιστήμης και της κοι- 
νωνιολογίας. Κεντρική επιδίωξη του προγράμματος είναι 
η κατάρτιση και εκπαιδευτική συγκρότηση αποφοίτων 
ικανών να ανταποκριθούν ανταγωνιστικά στη ζήτηση 
της αγοράς εργασίας στο χώρο των κοινωνικών επιστη¬ 
μών. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Πολιτική Επιστήμη και Κοινωνιολογία» (Μ5ς 
ίη ΡοΙίΐίςθΙ 5ςίθπςθ3πά 5οςίοΙθ9γ) με τις εξής ειδικεύσεις: 

1. Πολιτικής Ανάλυσης και Πολιτικής Θεωρίας (ΡοΙίΐίςΒΐ 
Αη3ΐγ5ί5 3πά ΡοΙίΐίςΒίΤΓίθΟΓγ) 

2. Κοινωνικής Θεωρίας και Κοινωνικής Έρευνας (5οςί3ΐ 
ΤάθΟΓγΒπά 5οςΪ3ί ΚθβθβιτΓι). 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (ΕΘΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων, ερευνητική απα¬ 
σχόληση και συγγραφή επιστημονικών εργασιών, καθώς 
και σε εκπόνηση μεταπτυχιακής διπλωματικής εργασίας. 

Τα μαθήματα διεξάγονται στην ελληνική ή αγγλική 
γλώσσα. 

Η χρονική διάρκεια για την απονομή του Διπλώματος 


Μεταπτυχιακών Σπουδών (ΔΜΣ) του Προγράμματος 
ορίζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Πολιτική Επιστήμη 
και Κοινωνιολογία» θα καλύπτεται από: 

-τα τέλη φοίτησης των μεταπτυχιακών φοιτητών/τρι- 
ών τα οποία ανέρχονται σε τετρακόσια σαράντα ευρώ 
(440€) κατ' έτος -οχτακόσια ογδόντα ευρώ (880€) συνο¬ 
λικά για την ολοκλήρωση του ΠΜΣ-, καθώς και άλλες 
πηγές όπως δωρεές, χορηγίες κ.λπ. 

Επιπλέον, δύναται να καλυφθεί από: 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους από ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- κάθε άλλη νόμιμη πηγή 

Η επιβολή τέλους φοίτησης/διδάκτρων κρίνεται ανα¬ 
γκαία γιατί αποτελεί τη μόνη σταθερή πηγή εσόδων για 
το ΠΜΣ βάσει της οποίας καθίστανται δυνατές οι παρα¬ 
κάτω παροχές προς τους φοιτητές και φοιτήτριες: 

1. Λειτουργία γραμματείας του ΠΜΣ 

2. Εξασφάλιση σταθερών συνεργασιών με διακεκρι¬ 
μένους καθηγητές και ερευνητές πανεπιστημίων του 
εξωτερικού που διδάσκουν στο ΠΜΣ 

3. Δυνατότητα κάλυψης εξόδων για διοργάνωση ημε¬ 
ρίδων, συνεδρίων και διαλέξεων στα γνωστικά αντικεί¬ 
μενα του ΠΜΣ 

4. Τρεις (3) θέσεις εργασίας μερικής απασχόλησης για 
μεταπτυχιακούς φοιτητές και φοιτήτριες 

5. Δύο χρηματικά (2) βραβεία για αριστούχους απο¬ 
φοίτους 

6. Δύο (2) απαλλαγές διδάκτρων από τα δίδακτρα του 
Β' έτους για τους φοιτητές και φοιτήτριες που αρίστευ¬ 
σαν στο Α' έτος σπουδών. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 
8 του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Οσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

Αριθμ. απόφ. 735/30.5 .2018 (3) 

Επανίδρυση Προγράμματος Μεταπτυχιακών 
Σπουδών του Τμήματος Εκπαίδευσης και Αγω¬ 
γής στην Προσχολική Ηλικία του Εθνικού και Κα- 
ποδιστριακού Πανεπιστημίου Αθηνών με τίτλο 
«Ειδική Αγωγή - ΒρεείβΙ ΕάυςΒίΐοη». 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ' αριθμ. 163204/Ζ1/29.9.2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ' αριθμ. 216772/Ζ1/8.12.2017 υπουργική 
απόφαση (ΦΕΚ 4334/12.12.2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521/2018 «Ίδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ Α' 38). 

5. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων (ΦΕΚ Α' 
195), όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Το π.δ. 85/31.5.2013 (ΦΕΚΑ' 124) «Ιδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189, τ.Α', 2.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Το ΦΕΚ 2051/3.10.2008 ίδρυσης του ΠΜΣ και τρο¬ 
ποποίησης του ΠΜΣ ΦΕΚ 2464, τ.Β', 16.9.2014. 

10. Το απόσπασμα πρακτικού της Συνέλευσης του Τμή¬ 
ματος Εκπαίδευσης και Αγωγής στην Προσχολική Ηλικία 
του ΕΚΠΑ (συνεδρίαση 10η-15.3.2018). 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (3η συνεδρίαση 23.3.2018). 

12. Το απόσπασμα πρακτικού της Συγκλήτου του ΕΚΠΑ 
(13η συνεδρίαση 4.4.2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία Προγράμματος Με¬ 
ταπτυχιακών Σπουδών του Τμήματος Εκπαίδευσης και 
Αγωγής στην Προσχολική Ηλικία του ΕΚΠΑ, με τίτλο 
«Ειδική Αγωγή», από το ακαδημαϊκό έτος 2018-2019, 
ως ακολούθως: 


Άρθρο 1 

Γενικές διατάξεις 

Το Τμήμα Εκπαίδευσης και Αγωγής στην Προσχολική 
Ηλικία της Σχολής Επιστημών της Αγωγής του Εθνικού 
και Καποδιστριακού Πανεπιστημίου Αθηνών θα ορ¬ 
γανώσει και θα λειτουργήσει από το ακαδημαϊκό έτος 
2018-2019 Πρόγραμμα Μεταπτυχιακών Σπουδών (ΠΜΣ) 
με τίτλο «Ειδική Αγωγή», σύμφωνα με τις διατάξεις της 
απόφασης αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στην 
«Ειδική Αγωγή» έχει ως αντικείμενο την ειδική εκπαί¬ 
δευση, την ενταξιακή εκπαίδευση και τις σπουδές στην 
αναπηρία. Ειδικότερα, συμβάλλει: α) στην προώθηση, 
μέσω των εξειδικευμένων γνώσεων και πρακτικών, της 
εκπαιδευτικής και κοινωνικής ένταξης ομάδων πληθυ¬ 
σμού που φέρουν αναπηρία, β) στην καταπολέμηση του 
αποκλεισμού των ανάπηρων μαθητών σε όλες τις βαθμί¬ 
δες εκπαίδευσης, γ) στην προώθηση της αναγκαιότητας 
για τη δημιουργία ενταξιακών δομών εκπαίδευσης στο 
πλαίσιο της γενικής εκπαίδευσης και δ) στη βελτίωση 
της στελέχωσης των Σχολικών Μονάδων Ειδικής Αγωγής 
και Εκπαίδευσης με απόφοιτουςτου Προγράμματος που 
τους επιτρέπεται λόγω της παιδαγωγικής επάρκειας, της 
εξειδικευμένης γνώσης και της αναγνωρισμένης συνά¬ 
φειας από το Υπουργείο Παιδείας, Έρευνας και Θρησκευ¬ 
μάτων και από το Ινστιτούτο Εκπαιδευτικής Πολιτικής 
να διοριστούν στη δημόσια εκπαίδευση, σε δημόσιους 
Ιατροπαιδαγωγικούς, Διαγνωστικούς, Θεραπευτικούς 
και άλλους φορείς. 

Σκοπός του ΠΜΣ «Ειδική Αγωγή» είναι οι ΜΦ να απο¬ 
κτήσουν θεωρητικές γνώσεις, ολοκληρωμένη εξειδίκευ- 
ση, απαραίτητες δεξιότητες και ικανότητες για ευρύτερη 
επιστημονική, ερευνητική ή επαγγελματική δραστηριό¬ 
τητα, καθώς και κριτική σκέψη για τη δημιουργική ανά¬ 
γνωση της καθημερινότητας μέσω του επιστημονικού 
διαλόγου.Το ΠΜΣ δίνει έμφαση στην ερευνητική πρακτι¬ 
κή και την εκπαιδευτική πρακτική άσκηση. Οι απόφοιτοι 
ΜΦ διαθέτουν γνώσεις, δεξιότητες και ικανότητες στην 
επιστημονική έρευνα και επαγγελματική πρακτική που 
επιτρέπουν τόσο την παραγωγή ερευνητικού έργου, όσο 
και την κριτική αποτίμηση της ποιότητάς του και την 
αξιοποίηση των αποτελεσμάτων του στην επαγγελμα¬ 
τική πράξη. 

Οι ΜΦ του Προγράμματος «Ειδική Αγωγή» αποκτούν 
γνώσεις: (α) για την κλινική-διαγνωστική εικόνα των ανα¬ 
πηριών, ( β) για την κοινωνική, πολιτισμική και πολιτική 
διάσταση της αναπηρίας, (γ) για τις σύγχρονες προσεγγί¬ 
σεις σχετικά με την εκπαίδευση και την κοινωνική ένταξη 
ανάπηρων ατόμων, (δ) για την ερευνητική μεθοδολογία 
που ακολουθείται στην ειδική αγωγή, στην ενταξιακή εκ¬ 
παίδευση και στον τομέα των σπουδών στην αναπηρία. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Ειδική Αγωγή» (δρβαθΙ Εάυςθΐίοη). 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (Ε(ΙΤ5). 

Κατά τη διάρκεια των σπουδών, οι μεταπτυχιακοί φοι¬ 
τητές υποχρεούνται σε παρακολούθηση και επιτυχή εξέ¬ 
ταση μεταπτυχιακών μαθημάτων, ερευνητική απασχό¬ 
ληση, συγγραφή επιστημονικών εργασιών, ολοκλήρωση 
πρακτικής άσκησης καθώς και σε εκπόνηση μεταπτυχι¬ 
ακής διπλωματικής εργασίας. 

Τα μαθήματα διεξάγονται στην ελληνική και αγγλική 
γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος 
ορίζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Η χρηματοδότηση του ΠΜΣ «Ειδική Αγωγή» εξασφα¬ 
λίζεται κατά την τρέχουσα ακαδημαϊκή περίοδο και 
από την αρχή της λειτουργίας του από την καταβολή 
των διδάκτρων. Τα δίδακτρα ανέρχονται στο ποσό των 
1.800,00 € ετησίως (3.600,00 € για τα δύο έτη φοίτησης). 

Ωστόσο, το κόστος λειτουργίας του ΠΜΣ «Ειδική Αγω¬ 
γή» δύναται να καλυφθεί και από εναλλακτικές πηγές 
χρηματοδότησης όπως: 

• δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

• πόρους ερευνητικά προγράμματα, 

• πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

• κάθε άλλη νόμιμη πηγή. 

Η επιβολή τέλους φοίτησης/διδάκτρων κρίνεται ανα¬ 
γκαία για τη βιωσιμότητα του Π.Μ.Σ. «Ειδική Αγωγή» κα¬ 
θώς υποστηρίζεται διοικητικά από τη Γραμματεία του 
Τ.Ε.Α.Π.Η. και το Γραφείο Υποστήριξης του Προγράμμα¬ 
τος στο οποίο απασχολείται υπάλληλος με σύμβαση έρ¬ 
γου πλήρους απασχόλησης. Επιπροσθέτως, οι πόροι του 
ΠΜΣ διατίθενται για την κάλυψη των παρακάτω αναγκών: 

• αμοιβές διδακτικού και υποστηρικτικού προσωπικού, 

• αναλώσιμα και μη αναλώσιμα λειτουργικά έξοδα, 

• υποτροφίες, 

• εκδοτική δραστηριότητα, 

• δημοσιοποίηση του προγράμματος με την οργάνωση 
ημερίδων, συνεδρίων κ.ά., 

• υπηρεσίες (μεταφοράς, ταχυδρομείου, διαμονής επι¬ 
σκεπτών καθηγητών)και 

• μετακινήσεις διδασκόντων. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 8 του 
άρθρου 32 και την παρ. 6 του άρθρου 44 του ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 


Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 737/30.5 .2018 (4) 

Ίδρυση Προγράμματος Μεταπτυχιακών Σπου¬ 
δών του Τμήματος Μουσικών Σπουδών του 
Εθνικού και Καποδιστριακού Πανεπιστημί¬ 
ου Αθηνών με τίτλο «Μουσική Τεχνολογία και 
σύγχρονες πρακτικές» | "Μυδίε ΤθςήποΙθ9γ 3πά 
ΈοπίθπιροΓ3Γγ Ρι-3ς1ίςθ5". 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την υπ'αριθμ. 163204/Ζ 1/29.9.2017 Εγκύκλιο του 
Υπουργείου Παιδείας, Έρευνας και Θρησκευμάτων 

3. Την υπ' αριθμ. 216772/Ζ1 /8.12.201 7 υπουργική 
απόφαση (ΦΕΚ 4334/12.12.2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521/2018 «Ιδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ Α' 38). 

5. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων (ΦΕΚ Α' 
195), όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

7. Τοπ.δ. 85/31.5.2013 (ΦΕΚΑ' 124) «Ιδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189, τ.Α', 2.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

9. Το απόσπασμα πρακτικού της Συνέλευσης του Τρή¬ 
ματος Μουσικών Σπουδών του ΕΚΠΑ (συνεδρίαση 26ης 
Ιανουάριου 2018). 

10. Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (3η συνεδρίαση 23.3.2018). 

11 .Το απόσπασμα πρακτικού της Συγκλήτου του ΕΚΠΑ 
(13η συνεδρίαση 4.4.2018). 

12. Το γεγονός ότι με την παρούσα δεν προκαλείται 

δαπάνη εις βάρος του κρατικού προϋπολογισμού, απο¬ 
φασίζουμε: 

Την ίδρυση και λειτουργία Προγράμματος Μεταπτυ¬ 
χιακών Σπουδών του Τμήματος Μουσικών Σπουδών 
του ΕΚΠΑ, με τίτλο «Μουσική Τεχνολογία και σύγχρο¬ 
νες πρακτικές» | "Μυείε ΤθεΡιηοΙοςγ 3πά (ΙοηΐθΐηροΓ3Γγ 
ΡΓ3εΐίεθ5", από το ακαδημαϊκό έτος 2018-19, ως ακολού¬ 
θως: 

Άρθρο 1 

Γενικές διατάξεις 

Το Τμήμα Μουσικών Σπουδών της Φιλοσοφικής 
Σχολής του Εθνικού και Καποδιστριακού Πανεπιστημί¬ 
ου Αθηνών θα οργανώσει και θα λειτουργήσει από το 
ακαδημαϊκό έτος 2018- 2019 Πρόγραμμα Μεταπτυχι¬ 
ακών Σπουδών (ΠΜΣ) με τίτλο «Μουσική Τεχνολογία 
και σύγχρονες πρακτικές» | "Μυείε ΤθεΡιηοΙοςγ 3πά 
(ΖοηΐθΓηροΐ'Βΐ'γ ΡΐΈεΐίεθε", σύμφωνα με τις διατάξεις της 
απόφασης αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα έχει ως αντικείμενο τη Μουσική Τεχνο¬ 
λογία στις σύγχρονες πρακτικές, στην εκπαίδευση, στην 
ερμηνεία και στη δημιουργία της μουσικής με νέα μέσα. 

Σκοπός του ΠΜΣ είναι η παροχή εξειδικευμένων γνώ¬ 
σεων και η κατάκτηση ειδικών ερευνητικών και καλλιτε¬ 
χνικών δεξιοτήτων στον χώρο της ΜουσικήςΤεχνολογίας 
και στις επιμέρους ειδικεύσεις που υλοποιεί. Ειδικότερα, 
το ΠΜΣ στοχεύει: 

ί. στην επιστημονική έρευνα των συγκεκριμένων γνω¬ 
στικών αντικειμένων και στην ανάπτυξη δεξιοτήτων των 
σπουδαστών, όπως εμφαίνεται από το περιεχόμενο των 
γνωστικών περιοχών που απαρτίζουν το Αναλυτικό Πρό¬ 
γραμμα Σπουδών, 

ϋ. στην προπαρασκευή στελεχών υψηλού επιπέδου 
για απασχόληση σε φορείς του δημόσιου και ιδιωτικού 
τομέα ή/και σε θέσεις διεθνούς εκπροσώπησης της χώ¬ 
ρας και 

Μί. στην προπαρασκευή για ανώτερου επιπέδου επι¬ 
στημονικές ή ερευνητικές δραστηριότητες στα γνωστικά 
πεδία του ΠΜΣ σε επιστημονικά/ερευνητικά ιδρύματα 
υψηλών απαιτήσεων του εσωτερικού ή του εξωτερικού, 

ίν. στη μουσική-ερμηνευτική πραγμάτωση επιμέρους 
καλλιτεχνικών δεξιοτήτων, που θα βασίζεται στην κα¬ 
τάκτηση υψηλού επιπέδου δεξιοτεχνικών ικανοτήτων, 
καθώς και στη μουσικολογική διερεύνηση των συγκε¬ 
κριμένων γνωστικών αντικειμένων, με τη συνεκδοχική 
ανάπτυξη και των επιστημονικών δεξιοτήτων των σπου¬ 
δαστών, στα γνωστικά πεδία που εμφαίνονται μέσα από 
το περιεχόμενο του Αναλυτικού Προγράμματος Σπου¬ 
δών του ΠΜΣ, 

ν. στην προπαρασκευή καλλιτεχνών υψηλού επιπέδου, 
με παράλληλη επιστημονική κατάρτιση, για καλλιτεχνι¬ 
κή πραγμάτωση της μουσικής τέχνης σε εγχώριο και 
διεθνές περιβάλλον, καθώς και καλλιτεχνική, διδακτική 
και άλλη απασχόληση σε φορείς του δημόσιου και ιδι¬ 
ωτικού τομέα ή/και σε θέσεις διεθνούς εκπροσώπησης 
της χώρας και 


νί. στην προπαρασκευή για ανώτερου επιπέδου καλλι¬ 
τεχνικές, επιστημονικές ή ερευνητικές δραστηριότητες 
στα γνωστικά πεδία του ΠΜΣ σε καλλιτεχνικά ιδρύματα 
υψηλών απαιτήσεων του εσωτερικού ή του εξωτερικού. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη Μουσική Τεχνολογία και σύγχρονες πρακτι¬ 
κές (ΜυείεΤθεΡιηοΙοςγ 3ηό (ΙοηΐθΐηροΓ3Γγ ΡΓ3<:ΐίεθ5), με 
τις εξής ειδικεύσεις: 

1. Εφαρμοσμένη Μουσική Τεχνολογία | ΑρρΙίθό Μυείε 
ΤθεΓιποΙοςγ 

2. ϋ3ζζ μουσική και αυτοσχεδιασμός με νέες τε¬ 
χνολογίες | ϋ3ζζ Μυείε 3πεΙ ΙιπηηρΓονί53ΐίοη ννίΐΓι πθ\λ/ 
ΤθεΓιποΙθ9ίθ5 

3. Μουσική δημιουργία για νέα μέσα | Μυείε ΟθΒΐίοπ 
Γογ πσνν Μθάώ. 

Άρθρο 4 

Φοίτηση στο ΠΜΣ 

Για την απόκτηση ΜΔΣ απαιτούνται συνολικά ενενήντα 
(90) πιστωτικές μονάδες (Ε(ΙΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυ¬ 
χή εξέταση μεταπτυχιακών μαθημάτων, ερευνητική και 
καλλιτεχνική απασχόληση και συγγραφή επιστημονικών 
εργασιών, καθώς και σε εκπόνηση μεταπτυχιακής διπλω¬ 
ματικής εργασίας. 

Τα μαθήματα διεξάγονται στην ελληνική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος 
ορίζεται σε τρία (3) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Μουσική Τεχνολο¬ 
γία και σύγχρονες πρακτικές» | "Μυείε ΤθεΓιηοΙοςγ 3πά 
(ΙοηΐθΐηροΓΒΓγ ΡΓ3εΐίεθ5"θα καλύπτεται από: 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους ερευνητικά προγράμματα, 

- πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 

- κάθε άλλη νόμιμη πηγή, 

- από τα τέλη φοίτησης των μεταπτυχιακών φοιτητών 
τα οποία ανέρχονται σε 700 ευρώ ανά εξάμηνο, καθώς 
και άλλες πηγές όπως δωρεές, χορηγίες κ.λπ. 

Η επιβολή τέλους φοίτησης/διδάκτρων κρίνεται ανα¬ 
γκαία γιατί διαφορετικά η σε κάθε επίπεδο εύρυθμη 
λειτουργία του Π.Μ.Σ. (που δεν χρηματοδοτείται από 
άλλη πηγή) θα καθίστατο ανέφικτη. Εξάλλου, το ύψος 
του τέλους των διδάκτρων σε αναλογία προς τις παροχές 
προς τους φοιτητές χαρακτηρίζεται (με αντικειμενικότη¬ 
τα) ως καθαρά συμβολικό. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-28 εφόσον πληροί τα κριτήρια της εσωτερικής και 

εξωτερικής αξιολόγησης, σύμφωνα με την παρ. 8 του άρ¬ 
θρου 32 και την παρ. 6 του άρθρου 44 του ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 


Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.θ1(4>6ί.αι· 










